CELEX: 32018D2055
Language: fi
Date: 2018-12-21 00:00:00
Title: Neuvoston päätös (YUTP) 2018/2055, annettu 21 päivänä joulukuuta 2018, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta

21.12.2018   
               
               
                  FI
               
               
                  Euroopan unionin virallinen lehti
               
               
                  LI 327/9
               
            
         NEUVOSTON PÄÄTÖS (YUTP) 2018/2055,
         annettu 21 päivänä joulukuuta 2018,
         keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä toukokuuta 2015 päätöksen (YUTP) 2015/778 (1) keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio).
                  
               
                     (2)
                  
                  
                     Neuvosto hyväksyi 25 päivänä heinäkuuta 2017 päätöksen (YUTP) 2017/1385 (2), jolla päätöksen (YUTP) 2015/778 voimassaoloa jatkettiin 31 päivään joulukuuta 2018.
                  
               
                     (3)
                  
                  
                     Poliittisten ja turvallisuusasioiden komitea, joka ilmaisi samalla valmiutensa jatkaa työtä ratkaisun löytämiseksi EUNAVFOR MED SOPHIA -operaatioon osana kesäkuussa 2018 kokoontuneen Eurooppa-neuvoston päätelmien jatkotoimia koskevaa laajempaa ratkaisua, päätti 14 päivänä joulukuuta 2018 jatkaa EUNAVFOR MED SOPHIA -operaation toimeksiantoa 31 päivään maaliskuuta 2019 saakka.
                  
               
                     (4)
                  
                  
                     Päätös (YUTP) 2015/778 olisi muutettava tämän mukaisesti.
                  
               
                     (5)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, tämä päätös ei sido Tanskaa eikä sitä sovelleta Tanskaan, eikä Tanska osallistu tämän operaation rahoittamiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2015/778 seuraavasti:
            
                        1)
                     
                     
                        Lisätään 11 artiklaan kohta seuraavasti:
                        
                           ”5.   Ajanjaksolla, joka alkaa 1 päivänä tammikuuta 2019 ja päättyy 31 päivänä maaliskuuta 2019, rahoitusohje EUNAVFOR MED SOPHIA -operaation yhteisiä kustannuksia varten on 1 100 000 euroa. Päätöksen (YUTP) 2015/528 25 artiklan 1 kohdassa tarkoitettu rahoitusohjeen prosenttiosuus on 30 prosenttia maksusitoumusmäärärahoina ja 30 prosenttia maksumäärärahoina.”
                        
                     
                  
                        2)
                     
                     
                        Korvataan 13 artiklan toinen kohta seuraavasti:
                        ”EUNAVFOR MED SOPHIA -operaation voimassaolo päättyy 31 päivänä maaliskuuta 2019.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 21 päivänä joulukuuta 2018.
            
               
                  Neuvoston puolesta
               
               
                  Puheenjohtaja
               
               J. BOGNER-STRAUSS
            
         
         
            (1)  Neuvoston päätös (YUTP) 2015/778, annettu 18 päivänä toukokuuta 2015, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) (EUVL L 122, 19.5.2015, s. 31).
         
            (2)  Neuvoston päätös (YUTP) 2017/1385, annettu 25 päivänä heinäkuuta 2017, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta (EUVL L 194, 26.7.2017, s. 61).